**สุภาษิตคำโคลง**

**พระพุทธเจ้าทรงเปิดโลก บันดาลให้เทวดา มนุษย์ และ**

**สัตว์นรกแลเห็นซึ่งกันและกัน**

 สรรพสิ่งสุราทั้ง เมรัย

 เว้นเสียให้ห่างไกล สุดสิ้น

 ตามพุทธวินัย บัญญัติ

 **นิรยบาล๑**คีมลากลิ้น **ตรอก๒**น้ำทองแดง

 ทาสทานให้ผลนั้น ผลต่ำ

 สหายทานผลจักนำ เช่นให้

 สามีทานเลิศล้ำทำ ยิ่งกว่า นั้นนา

 ทานทั้งสามสิ่งไซร้ ผลยิ่งหย่อนเสมอ

 สุทุจริตธรรมนี้ มีสาม

 คือวจีจิตกายประณาม นี้ไซร้

 กุศลอกุศลตาม ตกแต่ง

 ผลทั้งสามนี้ให้ สุขทุกข์เพราะตน

 บุตรนี้มีอยู่ทั้ง สามประการ

 อวชาตบุตรพาล ผิดพ้อง

 อนุชาตบุตรปาน เสมอ**กระ กูล๓**นา

 อภิยิ่งประยูรร้อง เรียกล้ำกระกูลตน

๑ ผู้คุมนรก

๒ กรอก

๓ ตระกูล